Šurany

Polohopis

Mesto sa nachádza vo východnej časti Podunajskej roviny, na brehoch Malej Nitry. Prechádza ním cesta II/580, západným okrajom vedie I/64 z Nitry na Nové Zámky. Šurany sú tiež významnou železničnou križovatkou, nakoľko sa tu stretávajú trate od Bratislavy (odb. z Palárikova), do Zvolena, Prievidze, Zlatých Moraviec i Komárna. Šurany sú vzdialené 13 km severne od Nových Zámkov, 30 km východne od Šale, 29 km južne od Nitry a 40 km západne od Levíc.

Vodné plochy

Tona, Štrkáreň, Mederčina

Kultúra a zaujímavosti

V meste je veľký dvojvežový rímskokatolícky kostol sv. Štefana Prvomučeníka z roku 1936 a kaplnka Narodenia Panny Márie z roku 1937.
Mestské múzeum Šurany – v synagóge, približuje dejiny mesta od praveku po 20. storočie

Pravidelné podujatia

Nový rok sa začína tradičným novoročným ohňostrojom v centre mesta a v mestských častiach. V posledný fašiangový deň, pred popolcovou stredou je v Spoločenskej hale organizovaná Fašiangová zábava spojená s pochovávaním basy. V apríli organizuje ZO SZZ Šurany tradičnú Požitavskú výstavu vín (v roku 2018 je to už 9. ročník). V júni sú organizované Divadelné Šurany a Olympiáda žiakov základných škôl v Šuranoch. Deň pred 1. májom sú v meste a mestských častiach organizované Prvomájové oslavy. Svoj deň oslavujú v meste aj tí najmenší – deti, 1. júna sa konávajú v centre mesta oslavy MDD. V auguste sa konáva Športovo-nenáročná olympiáda seniorov. Každoročne sa v Šuranoch koncom mesiaca september konáva tradičný Šuriansky jarmok. V roku 2018 oslavuje mesto Šurany 880. výročie mesta. Pri tejto príležitosti sú v meste organizované podujatia rôzne druhu. V decembri sa konávajú Mikulášske trhy.

Doprava

Mesto je významnou železničnou križovatkou. Priame trate vedú do smerov Bratislava, Nové Zámky, Nitra, Levice/Banská Bystrica a Zlaté Moravce. Cez mesto prechádza autobusová doprava do Nových Zámkov, Nitry, Levíc.

Dôležité firmy

Nachádza sa tu najstarší cukrovar v strednej Európe postavený v roku 1854. Nepretržite fungoval do roku 2000, kedy ho nový majiteľ odstavil. V súčasnosti sídlia v meste viaceré podniky a továrne, napr.  BANG Joo ELEKTRONICS, Roffelsen Plastics Slovakia, staré a najznámejšie SILO na Slovensku. LINDENAMAIER na Nitrianskej za nadjazdom. Ďalej sú tu čerpacie stanice G&G, RAMA a SLOVNAFT. V Šuranoch sú aj obchodné domy TESCO na ulici SNP a TERNO Supermarket pred sídliskom MDŽ, LIDL hneď vedľa autobusovej stanice, CBA, DM drogéria na ulici M.R. Štefánika. V dedine Nitriansky Hrádok sa nachádza firma DMC s.r.o. na ulici Hlavná, vo dvore Kultúrneho domu. V Šuranoch fungujú štyri lekárne.

Mestská poliklinika

V Šuranoch dodnes funguje mestská poliklinika. Nachádza sa na ulici SNP pred TESCO-m. Nachádzajú sa tu lekári pre dospelých, deti, zubní lekári, ortopéd, neurológ, psychiater, logopedička a mnoho ďalších lekárov.
Riaditeľkou polikliniky je Ing. Miroslava Križanová. Poliklinika funguje od roku 1996. Mestská poliklinika Šurany poskytuje svojim pacientom primárnu, špecializovanú a rehabilitačnú zdravotnú starostlivosť.

Projekt 3D Šurany

Je projekt virtuálneho mesta Šurany. Jeho cieľom je vytvoriť virtuálnu mapu celého mesta, ktorá sa bude zobrazovať v aplikácii Google Earth.